নাছিল। এদিন এজন ল ’ ৰাৰ মনলৈ আহিল যে সেই পাইপডাল অলপ বেঁকা কৰি দিলে মানুহে জুলীয়া বস্তুখিনি খাই খুৱ আৰাম পাব। তেওঁৰ কথা শুনি বহুতেই ঠাট্টা কৰিছিল, কিন্তু ল ’ ৰাটোৱে বেঁকা পাইপ নিৰ্মাণৰ ব্যৱস্থা কৰি সেই “ বেঁকা পাইপ ” ডাল পেটেণ্ট কৰি পেলালে। অৰ্থাৎ, সেইডাল নিৰ্মাণৰ স্বত্ব কেৱল তেওঁৰ হাততহে থাকিল। আৰু কম সময়তেই মানুহে সেই বেঁকা পাইপডাল পচন্দ কৰিবলৈ আৰম্ভ কৰিলে। আৰু লগে লগে ল ’ ৰাজন ধনী হ ’ বলৈ আৰম্ভ কৰিলে। আনে একো গুৰুত্ব নিদিয়া, বৰং প্ৰথমে শুনি ঠাট্টাহে কৰা সেই অকণমান কল্পনাটোৱেই ল ’ ৰাটোৰ ভাগ্য সলনি কৰি পেলালে। মানুহে পি খাবলৈ বা শুহি খাবলৈ ব্যৱহাৰ কৰা পাইপৰ ইতিহাস হাজাৰ বছৰীয়া পুৰণি। এসময়ত কাগজেৰেও পাইপৰ নিচিনা নলী তৈয়াৰ কৰি কিবা-কিবি বস্তু খোৱা হৈছিল। এইবোৰ পোন বা ঠৰঙা আছিল। মাৰভিন চেষ্টাৰ ষ্ট ’ ন (Marvin Chester Stone) নামৰ মানুহ এজনে, আজি আধুনিক সময়ত আমি ব্যৱহাৰ কৰি থকা Bendy Straw বুলি পৰিচিত পাইপৰ পুনৰোদ্ভাৱন কৰিলে। ১৮৮৮ চনত তেঁৱেই ইয়াৰ পেটেণ্ট কৰিছিল বুলি জানিবলৈ পোৱা যায়। ওপৰত উল্লেখ কৰা বক্তাজনে হয়তো এই ব্যক্তিজনৰ কথাকে কৈছিল। যি কি নহওক, আজি আমি এটা সম্পূৰ্ণ প্ৰকৃতি-সৃষ্ট বস্তুৰ দৰেই অকণো নভবাকৈ হাতত তুলি লোৱা বেঁকা ষ্ট্ৰবোৰ এসময়ত অহৰহ প্ৰচলিত বস্তু এটাত অতি সামান্য যেন লগা কল্পনা এটা কোনোবা এজনে লগ লগাই দিয়াৰ লগে লগেই সৃষ্টি হৈছিল। আৰু বহুল প্ৰচলিত বস্তুটোতে অনা টুলুঙা যেন লগা সামান্য পৰিৱৰ্তনেই এজন মানুহক খুৱ ধনী তথা সফল কৰি তুলিছিল। ১০ আগষ্টৰ কাহিনীটো সামান্য বেলেগ যদিও, একোটা সৰু ধাৰণায়েই কোনোবা এদিন কাৰোবাৰ ভাগ্য কেনেকৈ বহু সলনি কৰি পেলাব পাৰে ই তাৰে এটি উদাহৰণ— প্ৰথমে চাৰ্চ ইঞ্জিন আৰু পিছলৈ ইণ্টাৰনেটৰ আন বহুতো ব্যৱস্থাৰে সৈতে এটা কোম্পানীৰূপে প্ৰতিষ্ঠিত গুগলৰ সহ-প্ৰতিষ্ঠাপকদ্বয় লেৰী পে' জ আৰু চাৰ্গেই ব্ৰিনেয়ে "Alphabet" নামৰ এটা নতুন কোম্পানী প্ৰতিষ্ঠা কৰিবলৈ লোৱাৰ সম্পৰ্কে যোৱা ১০ আগষ্ট তাৰিখে গুগলৰ অ ’ ফিচিয়েল ব্লগৰ জৰিয়তে “ গুগল ” কোম্পানীটোৰ মুখ্য কাৰ্যবাহী লেৰী পে ’ জে ঘোষণা কৰে। সেই অনুসৰি “ গুগল ” কোম্পানীটোৰ অধীনত চলিত সকলো ব্যৱস্থা “ Alphabet ” কোম্পানীটোৰ অধীনলৈ যাব। আৰু ইয়াৰ মুখ্য কাৰ্যবাহী হ ’ ব লেৰী পে ’ জেই। বহুতৰ মনলৈ ধাৰণা আহিব যে “ Alphabet ” কোম্পানীটোৰ web address হ ’ ব পাৰে alphabet.com বা alphabet.org আদি সচৰাচৰ দেখি থকা ধৰণৰ কোনোবা এটা। কিন্তু কোম্পানীটোৰ ৱেব এড্ৰেছটো এনেকুৱা একো নকৰি, তাক গঢ়ি তোলা হ ’ ল abc.xyz হিচাপে!!